नगर के प्रबुद्धजनों से ली असामाजिक तत्वों की जानकारी
बेगमगंज| आगामी त्योहार होली एवं रंगपंचमी के पर्व की तैयारियां और सदभाव के साथ पर्व मनाने को लेकर नवागत थाना प्रभारी आलोक श्रीवास्तव ने वार्ड वार्ड पुलिस जन संवाद के कार्यक्रम आयोजित करना शुरू कर दिए है सभी 18 वार्डों सहित ग्रामीण क्षेत्रों में कार्यक्रम आयोजित किए जा रहे हैं। गंभीरिया व ईश्वरनगर में पुलिस पब्लिक जनसंवाद में नवागत थाना प्रभारी आलोक श्रीवास्तव ने असामाजिक तत्वों की जानकारी वार्ड के प्रबुद्धजनों से हासिल करते हुए उन्हें बताया कि किसी भी प्रकार के अपराध की तत्काल जानकारी उनके मोबाइल नंबर पर देकर अपराध को रोकने में सहयोगी बनकर एक जागरूक शहरी होने का सबूत दें। इस अवसर पर पार्षद, रविनारायण रावत, संदीप लोधी, नीरज पंथी, महेन्द्र लोधी, नवलकिशोर यादव, गुलाबसिंह, सुरेश गौर आदि मौजूद थे।
hin_Deva hin_Deva